Mayon

Le Mayon es un vulcano de 2.421 metros de altitude, que se trova al nord del citate de Legazpi, Philippinas et a 330 km al sudest del capital, Manila; in le insula de Luzon, provincia de Albay. Cognoscite como "le cono perfecte" a causa de su forma, illo es considerate plus belle que le Monte Fuji per multe gente. Le Mayon forma un parte del catena de montanias de 330 kilometros que se extende al sud de Manila. 
Stratovulcano
Monte Mayon esseva classificate per le vulcanologos como un stratovolcano. Illo es le vulcan le plus active in su pais, habente erumpite circa 50 vices in le ultime 400 annos.
 Eruptiones 
Le prime eruption registrate occurreva in 1616, desde le qual il habeva plus de trenta eruptiones major que causava le perdita de humanos e economia. Le plus destructive eruption occurreva le 1 de februario in 1814. Le lava interrava le citate de Cagsawa e 1200 personas moriva. Solmente le campanil del ecclesia del municipio remaneva. Etiam eminente esseva le eruption de februario 1993, in le qual 77 personas moriva per le enorme nube de cinere. Altere eruptiones importante occurreva in le annos 1897, 1928, 1947. Le 16 de martio 2000 occurreva le eruption numero 47, que surrectiva un columna de fumo de 1 kilometro de altitude. In 2001 circa 25 milles personas esseva evacuate post le eruption. In 2003 habeva eruptiones le 17 de martio e le 13 de octobre. 

Categoria:Philippinas
Categoria:Montes
Categoria:Vulcanos